**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2025. június 17-i ülésére**

**Javaslat támogatási cél módosításával kapcsolatos döntés meghozatalára**

A Kulturális, Oktatási és Civil Bizottság a 133/2024. (XI.26.) KOCB számú határozatával 300.000,- forint összeggel támogatta a Szombathelyi Turisztikai és Testvérvárosi Egyesület (a továbbiakban: Egyesület) Kulturális és Civil Alap pályázatát. Az Egyesület pályázatával a ferrarai Contrada di San Giorgo zászlóforgató, hagyományőrző csoport Savaria Történelmi Karneválra történő meghívását szerette volna megvalósítani. A pályázatban foglaltak megvalósításáról - hivatkozva a Savaria Történelmi Karnevál időpontjára, valamint a 41293-12/2024. iktatási számú támogatási szerződésre - 2025. október 24. napjáig kell elszámolnia.

Az Egyesület elnöke 2025. májusában levélben fordult az Önkormányzathoz a pályázat megvalósításával kapcsolatban. Tájékoztatása szerint a zászlóforgató csoport meghívásának költsége – a megküldött árajánlat alapján – oly mértékben meghaladja a támogatás és a rendelkezésre álló saját forrás összegét, hogy annak finanszírozása az Egyesület költségvetéséből nem biztosított.

Fentiek okán az Egyesület elnöke a támogatási cél módosítását kérte az Önkormányzattól. A megítélt támogatást a kaufbaureni Tänzelfestre történő kiutazásra - 2025. július 18-21. -, és a Tänzelfesten felépítésre kerülő szombathelyi stand megvalósítására fordítanák.

Az önkormányzati forrásátadásról szóló 47/2013. (XII.4.) önkormányzati rendelet 6.§ (1) bekezdése értelmében a támogatói döntésben meghatározott cél módosítására a döntés meghozatalát követően, az elszámolási határidő lejártát megelőzően benyújtott írásbeli kérelemre, egy alkalommal a támogatást biztosító önkormányzati szerv döntése alapján van lehetőség, amennyiben a kérelem hasonló célra irányul, és a részletes költségvetést tartalmazza.

Fentiek alapján kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2025. június „ ”**

**/: Horváth Soma :/**

**Határozati javaslat**

**…/2025. (VI.17.) KOCB. számú határozat**

1. A Bizottság a „Javaslat támogatási cél módosításával kapcsolatos döntés meghozatalára” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (1) bekezdése alapján - hozzájárul ahhoz, hogy az Önkormányzat és a Szombathelyi Turisztikai és Testvérvárosi Egyesület között létrejött 41293-12/2024. iktatási számú támogatási szerződés 5. pontjában szereplő cél a kaubaureni Tänzelfestre történő kiutazásra, és a szombathelyi stand megvalósítására módosuljon.
2. A Bizottság felkéri a kötelezettségvállalót, hogy a támogatási szerződés módosításáról gondoskodjon.

**Felelős:** Putz Attila, a Kulturális, Oktatási és Civil Bizottság elnöke

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2025. június 30. (2. pont vonatkozásában)